Järveotsa linnaosa

Järveotsa on Viljandi linnaosa. 

Järveotsa linnaosa paikneb Viljandi lõunaosas, Viljandi järve edelaosa ja Riia maantee vahelisel alal.

Linnaosa sai nime 2007. aastal.Marko Suurmägi. "Viljandi uue linnaosa nimeks sai Järveotsa". Sakala, 27. veebruar 2007 Linnaosa üldplaneering kehtestati Viljandi Linnavolikogu otsusega 27. märtsil 2008.

Nõukogude ajal oli Järveotsa linnaosa ala suuremas osas Nõukogude sõjaväe kasutuses.

Linnaosa alal asub Viljandi aerutamisbaas.

Tänavad
Aerubaasi tänav
Järveotsa puiestee
Kaja tänav
Loojangu tänav
Päikese tänav
Riia maantee
Tuisu tänav
Tuule põik
Tuule tänav
Vaikuse põik
Vaikuse tänav
Valguse tänav
Videviku tänav

 Muinasaegne asulakoht 
Järveotsa linnaosas uue elamuala arendustöödel avastati 2024. aastal ala seire käigus lisaks inimluustikele muinasaegset keraamikat ning šlakki, mistõttu elamurajooni ehitustööd mõnel krundil peatati.

 Teise maailmasõja aegne kalmistu 
Järveotsa linnaosas uue elamuala (umbes tulevase Videviku tänava kohal) trassitöödel paljandusid 4. juunil 2024 inimluustikud.Margus Haav, Marko Saarm. "Uusehituse alt leitud skeletid annavad tunnistust tundmatust kalmistust". Sakala, 4. juuni 2024 Kuna läheduses asub mitu Teise maailmasõja ajal Viljandi vangilaagris hukkunute massihauda, oletati algul, et tegu on sõjavangide haudadega. Augustis ja septembris 2024 tehtud uuringutega selgus, et see pole nii. Uuringute esimeses faasis arvati, et tegu võib olla 19. sajandi külakalmistuga,Olev Kenk. "Viljandist leiti elurajooni laienduse alt seni teadmata külakalmistu". ERR, 3. september 2024 kuid arheoloogilised kaevamised aitasid välja selgitada, et tegu on hoopis Teise maailmasõja ajal Viljandis surnud tsiviilelanikega, kes on tõenäoliselt rindejoonelt evakueeritud. Maetuid võib olla 80–100.

Viited


Kategooria:Viljandi linnaosad